**הגדרות תפקיד - רכז חינוך**

**ייעוד**: ניהול מערכת החינוך בכרם שלום בהתאמה ליישוב המשתנה מבחינה ערכית, דמוגרפית וכלכלית בהלימה למציאות חיי הקהילה.

**תחומי עיסוק:**

* ניהול מערך החינוך, מלידה ועד 18, בחינוך הפורמאלי והבלתי פורמאלי של ילדי כרם שלום על פי ערכי הקהילה ולשביעות רצון ציבור ההורים.
* ייצוג החינוך מול הנהלת היישוב ולייצג את הנהלת היישוב במסגרות החינוכיות השונות על מנת להבטיח את ביצוע מדיניות ההנהלה.
* מנהל את ועדת חינוך ומהווה כתובת ניהולית לכפיפיו.
* מהווה את הכתובת הרשמית של כרם שלום מול גורמי חוץ בכל הנוגע לתחומי החינוך (ניצני אשכול, נופי הבשור, תמ"ת, משרד החינוך, מועצה וכו').
* מנהל את מערכת החינוך כמערכת תקציבית מאוזנת.
* גיוס, העצמה וניהול ההון האנושי המועסק במערכת החינוך.
* ליווי, תמיכה ובקרה של בעלי התפקיד הכפיפים (גיל רך, חינוך בלתי פורמאלי, נעורים)
* כתובת לפניות הורים והבטחת מתן מענה הולם של מערכת החינוך לפניות.

**השכלה:** בתחומי החינוך ו/או ניהול ו/או השכלה רלוונטית אחרת.

**תכונות אישיות חשובות:**

* יכולת הכלה וחוסן נפשי.
* יושר ויושרה, אתיקה מקצועית ורמה מוסרית גבוהה.
* מודל ודוגמה אישית, מנהיגות.
* יכולת ניהולית והסתכלות מערכתית.
* תקשורת בין אישית מצוינת. יחסי אנוש טובים במיוחד.
* יכולת ארגונית ויעילות.
* גמישות, נגישות, אמפתיה, יצירתיות.
* זמינות וניהול זמן.

**ניסיון תעסוקתי:**

* ניסיון בעבודה בתחומי החינוך ו/או במקצועות טיפוליים.
* רצוי ניסיון במערכת קיבוצית / כפרית.

**היקף משרה:** יומיים בשבוע. נדרשת זמינות גבוהה. האחריות היא על שבוע ימים מלא.